CELEX: E2014P0002
Language: hr
Date: 2014-01-10 00:00:00
Title: Postupak koji je 10. siječnja 2014. Nadzorno tijelo EFTA-e pokrenulo protiv Islanda (Predmet E-2/14)

8.5.2014   
            
            
               HR
            
            
               Službeni list Europske unije
            
            
               C 138/31
            
         Postupak koji je 10. siječnja 2014. Nadzorno tijelo EFTA-e pokrenulo protiv Islanda
   (Predmet E-2/14)
   (2014/C 138/08)
   Nadzorno tijelo EFTA-e, koje zastupaju Xavier Lewis i Markus Schneider, zastupnici Nadzornog tijela EFTA-e, Rue Belliard 35, 1040 Bruxelles, Belgija, pokrenulo je 10. siječnja 2014. pred Sudom EFTA-e postupak protiv Islanda.
   Nadzorno tijelo EFTA-e od Suda EFTA-e zahtijeva:
   
               1.
            
            
               da ustvrdi da nedonošenjem mjera potrebnih za provedbu akta iz točke 56.v Priloga XIII. Sporazumu o Europskom gospodarskom prostoru (Direktiva 2005/35/EZ Europskog parlamenta i Vijeća od 7. rujna 2005. o onečišćenju mora s brodova i uvođenju kazni za prekršaje), prilagođenog Sporazumu njegovim Protokolom 1. i Odlukom Zajedničkog odbora br. 65/2009 od 29. svibnja 2009., i/ili neobavješćivanjem Nadzornog tijela EFTA-e o tim mjerama u predviđenom roku Island nije ispunio svoje obveze iz tog akta i članka 7. Sporazuma;
            
         
               2.
            
            
               da se Islandu naloži da snosi troškove tog postupka.
            
         
      Pravna pozadina i činjenična osnova te navedeni razlozi:
   
               —
            
            
               u tužbi se navodi da se do 12. kolovoza 2013. Island nije uskladio s obrazloženim mišljenjem Nadzornog tijela EFTA-e od 12. lipnja 2013. o propustu Islanda da u svoj nacionalni pravni poredak provede Direktivu 2005/35/EZ Europskog parlamenta i Vijeća od 7. rujna 2005. o onečišćenju mora s brodova i uvođenju kazni za prekršaje („Akt”) u skladu s točkom 56.v Priloga XIII. Sporazumu o Europskom gospodarskom prostoru, prilagođenom Sporazumu njegovim Protokolom 1. i Odlukom Zajedničkog odbora br. 65/2009 od 29. svibnja 2009.,
            
         
               —
            
            
               Nadzorno tijelo EFTA-e smatra da nedonošenjem mjera potrebnih za provedbu Akta i/ili neobavješćivanjem Nadzornog tijela EFTA-e o tim mjerama u predviđenom roku Island nije ispunio svoje obveze iz članka 16. Akta, kako je prilagođen, i članka 7. Sporazuma o EGP-u.